{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":33,"n_cols":6,"rows_kept":33,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnošću za Pravilnik o sadržaju i načinu vođenja Registra zajednice suvlasnika "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MARIO ERCEG","PRAVILNIK","Imam komentar na prilog 1. - 'Zahtjev za upis u registar zajednice suvlasnika'. \nNaime, taj se prilog sastoji od 7 točaka čiji naslovi sadrže pojmove: “...adrese zgrada koje čine zajednicu suvlasnika“ i „...zgrade upisane u zajednicu“. Takvi naslovi impliciraju da više zgrada čini jednu zajednicu što nije točno, situacija je upravo obrnuta. U jednoj zgradi može egzistirati više zajednica suvlasnika, u svakoj funkcionalnoj cjelini po jedna, a svaka od njih čak može biti i kod sasvim drugog upravitelja. \nI inače, riječ 'zgrada' se u zakonu koristi za dva sasvim različita pojma:\n1. Po samoj definiciji koja je navedena u Zakonu o upravljanju i održavanju zgrada, u njegovom članku 4. st. 20. i 18. zgrada je naprosto zgrada, dakle građevinski objekt. Te zgrade (građevinski objekti) se nalaze (ili bi se trebale nalaziti) popisane u registru ZGRADA koji vodi DGU i čiji se ID sukladno članku 4. st. 1. točka 10. Pravilnika upisuje kao atribut u registar zajednica suvlasnika. Ta zgrada može imati više ulaza (funkcionalnih cjelina) čiji vlasnici posebnih dijelova mogu formirati samostalne zajednice suvlasnika od kojih svaka teoretski može odabrati drugog upravitelja, tako da jedna zgrada može imati više zajednica suvlasnika.\n2. Zakon o upravljanju i održavanju zgrada definira zajednicu suvlasnika kao skup suvlasnika, dakle svojevrsnu udrugu. Za razliku od zgrade koja je građevinski objekt zajednica suvlasnika je grupa pravnih i fizičkih osoba koje povezuje suvlasništvo nad posebnim prostorima unutar jedne zgrade ili njene funkcionalne cjeline. Dakle ta zajednica nije građevinski objekt nego svojevrsna udruga. Međutim, pošto je zakon u svom članku 8 stavka 4. propisao da naziv te udruge mora glasiti 'Zgrada' + adresa sjedišta, time se uspostavila nejednoznačnost u korištenju termina zgrada pri korištenju tog pojma u podzakonskim aktima.\nMeđutim, čak i da koristimo bilo prvu bilo drugu definiciju zgrade opet ne može više zgrada formirati jednu zajednicu nego (za slučaj 1.) u jednoj zgradi može koegzistirati jedna ili više zajednica ili (za slučaj 2.) zgrada je jedna zajednica suvlasnika.\n\nTakođer nisu jasne napomene u članku 4. gdje se traži unos 'minimalno 4 posebna dijela zgrade za svaku funkcionalnu cjelinu', kao i 'unos minimalno jedne osobe na svaki poseban dio zgrade'. Koji je smisao toga, zašto se ne unese cijela struktura zgrade?"]
[2,"RAFAEL RALIĆ","1. OPĆE ODREDBE,\nPredmet Pravilnika","Moje je osobno mišljenje da će realizacija ovog Registra uvelike štekati jer su DGU i Porezna uprava kadrovski i hardverski potkapacitirane za njegovu realizaciju. Možemo biti sretni ako se do kraja 2025.g. u RZS upiše 30% zgrada."]
[3,"DUBRAVKA FAK","2. REGISTAR ZAJEDNICE SUVLASNIKA,\nOblik Registra zajednice suvlasnika","Čemu uopće registar suvlasnika? Apsolutno nepotrebno. Postoje zemljišne knjige sa vlasništvom i katastar sa posjedništvom."]
[4,"RAFAEL RALIĆ","2. REGISTAR ZAJEDNICE SUVLASNIKA,\nOblik Registra zajednice suvlasnika","Vođenje Registra po kat. općinama nije logično. Bolje bi bilo da se vodi po JLS-ovima obzirom da se jedan JLS sastoji od više kat. općina, a suvlasnici rijetko znaju kojoj k.o. pripadaju."]
[5,"OLIVER MARČIĆ","2. REGISTAR ZAJEDNICE SUVLASNIKA,\nČlanak 2.","„Registar vodi Državna geodetska uprava u elektroničkom obliku po katastarskim općinama za sve zajednice suvlasnika u Republici Hrvatskoj u Zajedničkom informacijskom sustavu zemljišnih knjiga i katastra (dalje u tekstu: ZIS). „"]
[6,"OLIVER MARČIĆ","2. REGISTAR ZAJEDNICE SUVLASNIKA,\nČlanak 4.","Stavak 1. podstavak 6. dodati: „ MB, godina osnivanja i gdje, IBAN, ime i prezime predsjednika Uprave/izvršnog tijela/odgovorne osobe, ugovor o upravljanju, rješenje o upisu u RUZ)\nStavak 1. podstavak 13. dodati: podaci o površinama i namjeni posebnih dijelova zgrade - preuzimaju se servisnim putem iz zemljišne knjige ili dostavlja upravitelj\nStavak 3. dodati: „….i drugi temeljni dokumenti o zgradi (Građevinska dozvola, Uporabna dozvola i sl.)“ \nNpr. Uporabna dozvola postala je nužna kod određenih banaka za podnošenja zahtjeva za kredit."]
[7,"TOMISLAV KUKULJICA","2. REGISTAR ZAJEDNICE SUVLASNIKA,\nČlanak 4.","Komentar na stavak 1 redni broj 12.\nPredlažem da se obriše stavak dijela pod rednim brojem 12.\nNe vidim potrebu u registru podataka voditi evidenciju obveznika plaćanja pričuve. Zakonski obveznik plaćanja pričuve je uvijek vlasnik nekretnine, jer je pričuva zakonska obveza vlasnika prema Zajednici suvlasnika zgrade. Najmoprimac može plaćati pričuvu, ako se tako dogovore ugovorom, ali to ne mijenja odgovornost vlasnika prema zgradi. Ako najmoprimac ne plaća, upravitelj će teretiti vlasnika. Ugovor o najmu je interni dogovor između vlasnika i najmoprimca, i ne veže upravitelja zgrade. Vlasnik može naknadno tražiti povrat duga od najmoprimca temeljem tog ugovora, ali ne može se njime osloboditi odgovornosti prema Zajednici suvlasnika.\n\nOsim toga ima li taj najmoprimac pravo na zaštitu osobnih podataka ili će se temeljem ugovora o najmu njegovi podaci naći u javnoj bazi podataka zgrada ?"]
[8,"MARIO ERCEG","2. REGISTAR ZAJEDNICE SUVLASNIKA,\nČlanak 4.","Kada se opisuje veza na ZIS ili na registar zgrada koristi se termin 'preuzima se servisnim putem' dok se za upravitelje koristi termin 'upisuje' ili 'dostavlja'. Iz toga zaključujem da se od upravitelja očekuje da utipka podatke kroz korisničko sučelje ZIS-a.\nPošto naši upravitelji upravljaju sa stotinama, a neki i sa tisućama zgrada, nemoguće je očekivati da će to pretipkavanje biti izvedeno bez grešaka. Hoće li postojati neki vid automatizacije dostave podataka od upravitelja prema sustavu? Ako već ne neki API onda barem mogućnost uploada neke vrste datoteke sa podacima (csv, excel, XML,…)?\nTakođer, za stavke na kojima piše 'preuzima se servisnim putem ili dostavlja upravitelj', na osnovu čega će upravitelj znati hoće li se podatak preuzeti servisom ili ga on treba unijeti? Pretpostavljam da upravitelj treba upisati sve što ima a onda će se na razini ZIS-a odlučiti čiji će se podaci koristiti? Jesam li u pravu?"]
[9,"RAFAEL RALIĆ","2. REGISTAR ZAJEDNICE SUVLASNIKA,\nČlanak 4.","čl. 4 st. 1 alinea 6 - dodati \"RUZ broj upravitelja\". Na taj način bi se ispoštovala odredba ZOV-a gdje se kaže da upravitelj mora biti registriran za obavljanje te djelatnosti. Pa ako susjed Marko s 2. kata želi biti upravitelj svoje zgrade, neka se izvoli registrirati za tu djelatnost i plaćati državi pristojbe na nju.\nčl. 4 st. 1 alinea 9 i 10 - otkud sad odjednom nekakav registar zgrada?"]
[10,"OLIVER MARČIĆ","2. REGISTAR ZAJEDNICE SUVLASNIKA,\nČlanak 5.","Stavak 2. zamijeniti: „…upotrebljavati.“ sa „….dodijeliti.“\nStavak 4. zamijeniti: „…upotrebljavati.“ sa „….dodijeliti.“"]
[11,"MARIO MARKOVIĆ","2. REGISTAR ZAJEDNICE SUVLASNIKA,\nČlanak 6.","Ovaj članak, odnosno cijeli Pravilnik je samo dio voluntarističkog pristupa u rješavanju problema vezanih za upravljanje i održavanje zgrada. \nStoga postavljam sljedeća pitanja: \nJe li obrazac br. 4. zadani obrazac ili se radi o predlošku za izradu nekog vlastitog obrasca?\nNa koji način će se riješiti razne stvarne situacije koje ne odgovaraju navedenom obrascu?\nNa koji način će se označiti posebni dijelovi u prizemlju lijevo i desno od ulaza u zgradu, koji imaju izravan pristup s javne površine?\nNa koji način će se označiti posebni dijelovi u suterenu?\nUmjesto izmišljanja „tople vode“, zar ne bi bilo jednostavnije uz skicu prenijeti opisne podatke iz zemljišnih knjiga?"]
[12,"RAFAEL RALIĆ","2. REGISTAR ZAJEDNICE SUVLASNIKA,\nČlanak 6.","Etažni elaborati zgrada koje su uknjižene postoje u Gruntovnici. Ne vidim potrebe dupliranja podataka. Ako se iz ZIS-a mogu povući podaci o vlasnicima (čl. 4 st. 1 alinea 11), zašto se ne mogu povući i nacrti zgrade?"]
[13,"OLIVER MARČIĆ","3. UPIS U REGISTAR ZAJEDNICE SUVLASNIKA,\nČlanak 7.","Stavak 4. zamijeniti: „…upotrebljavati.“ sa „….dodijeliti.“"]
[14,"TOMISLAV KUKULJICA","3. UPIS U REGISTAR ZAJEDNICE SUVLASNIKA,\nČlanak 7.","Komentar na stavak 4 redni broj 13\n\nPredlažem da se ukloni redni broj 13 odnosno svi podaci iz kvalitete stanovanja jer ne pripadaju Zakonu o upravljanju i održavanju zgrada već proizlaze iz nekih drugih potreba.\n\nU popisu priloga koji je vezan na redni broj 13 se nalaze i podaci vezano za karakteristike stanova (način grijanja, kuhinje, kupaonice, zahodi i slično). U najavi Zakona o upravljanju i održavanju zgrada gdin Uhlir je u više prilika napomenuo da će se za registar zgrada priložiti jednostavna skica rasporeda stanova sa pripadajućim brojevima. Ovo što se sada traži znatno će otežati i usporiti upis zgrada u registar budući upravitelj u pregledu mora evidentirati svaki stan sa svim traženim podacima. U naravi od Upravitelja zgrada se očekuje da budu statističari odnosno oni koji će puniti statističke baze podataka za zgradarstvo.\n\nZa taj rad upravitelj ima povećane troškove koje će na kraju patiti suvlasnici."]
[15,"RAFAEL RALIĆ","3. UPIS U REGISTAR ZAJEDNICE SUVLASNIKA,\nČlanak 7.","st. 4 alinea 2 - a šta ako zgrada nema predstavnika? Postojeći predstavnici masovno daju ostavke. U manjim sredinama nemoguće je naći osobu koja zadovoljava nerealne i visoke zakonske zahtjeve (VSS i da je iz iste JLS) i želi raditi taj posao.\nst. 4 alinee 4-6, 10 - zašto bi upravitelj davao podatke koji već postoje u ZIS-u?\nst. 4 alinea 13 - kakve su ovo nebuloze? Ti su podaci nepotrebni ovom Registru.\nst. 4 - Ugovor o upravljanju kao dokaz da upravitelj upravlja tom zgradom nije potreban?"]
[16,"TATJANA SARIĆ","3. UPIS U REGISTAR ZAJEDNICE SUVLASNIKA,\nČlanak 7.","Ovo je popis za Kvalitetu stanovanja i uz svaki sam stavila svoj komentar:\nKvaliteta stanovanja\n1. Vodovod - DA/NE - GRADSKI VODOVOD ILI CISTERNA?\n2. Kanalizacija - DA/NE - GRADSKA KANALIZACIJA ILI SEPTIČKA JAMA?\n3. Električna energija - DA/NE - OVO NE ZNAM ŠTO BIH MISLILA ALI VALJDA IMA ZGRADA KOJE NEMAJU STRUJU\n4. Plinska instalacija - DA/NE - \n5. Način grijanja stambene jedinice – centralni ili pojedinačni sustav - DA/NE - ŠTO OVO ZNAČI? JE LI SE MISLI NA TOPLANU? MOŽE IMATI SVOJU KOTLOVNICU ILI DIZALICE TOPLINE POJEDINAČE? ŠTO \nTOČNO OVO ZNAČI ZA KVALITETU STANOVANJA?\n6. Vrsta energenta– plinsko loživo ulje, električna kruta goriva i obnovljivi izvori - DA - VJERUJEM DA OVDJE FALI RIJEČ \"NE\", MEĐUTIM AKO IMATE VIŠE NABROJANIH OPCIJA, ONDA ODGOVOR NE MOŽE BITI DA/NE, NEGO MORATE PREFORMULIRATI PITANJE.\n7. Postoji kuhinja - DA/NE - GDJE POSTOJI KUHINJA? U STANU? U ZAJEDNIČKIM PROSTORIMA? ŠTO TOČNO OVO ZNAČI ZA KVALITETU STANOVANJA?\n8. Postoji kupaonica - DA/NE - GDJE POSTOJI KUPAONICA? U STANU? U ZAJEDNIČKIM PROSTORIMA? ŠTO TOČNO OVO ZNAČI ZA KVALITETU STANOVANJA?\n9. Postoji zaseban zahod - DA/NE - GDJE POSTOJI ZAHOD (VALJDA TOALET)? U STANU? U ZAJEDNIČKIM PROSTORIMA? ŠTO TOČNO OVO ZNAČI ZA KVALITETU STANOVANJA?\n10. Postoji dizalo - DA/NE\n11. Godina izgradnje zgrade - ŠTO OVAJ PODATAK ZNAČI AKO NEMA KONTEKSTA PITANJA? HOĆE LI SE VREDNOVATI SVAKI OD OGOVORA? KOJI SU BODOVI? KOJI SU RAZREDI JE LI KVALITETA BOLJA ILI LOŠIJA? NISAM NAŠLA TAJ DOKUMENT (MOŽDA SAM PROPUSTILA)"]
[17,"TATJANA SARIĆ","3. UPIS U REGISTAR ZAJEDNICE SUVLASNIKA,\nČlanak 7.","Stavak 7. - riječi \"scaniranom\" zamijeniti \"skeniranom\""]
[18,"TATJANA SARIĆ","3. UPIS U REGISTAR ZAJEDNICE SUVLASNIKA,\nČlanak 7.","pod stavak 4. točka 2 - treba pisati \"predstavnik suvlasnika\", a ne \"predstavnik stanara\".\nŠto su podaci o kvaliteti stanovanja?"]
[19,"GTV UPRAVLJANJE DRUŠTVO S OGRANIČENOM ODGOVORNOŠĆU ZA KUPNJU TOPLINSKE ENERGIJE I UPRAVLJANJE ZGRADAMA","3. UPIS U REGISTAR ZAJEDNICE SUVLASNIKA,\nČlanak 7.","Unutar članka 7., stavka 4. ovog Pravilnika, potrebno je korigirati tekst točke 2. na način da se riječ \"stanara\" promijeni s riječju \"suvlasnika\"."]
[20,"OLIVER MARČIĆ","3. UPIS U REGISTAR ZAJEDNICE SUVLASNIKA,\nČlanak 9.","Stavka 2. koja je svrha „i OIB upravitelja zgrade, funkcija upravitelja zgrade: upravitelj, prinudni upravitelj, likvidator i identifikator informacije: nadležno tijelo i ključ kod nadležnog tijela.“ ako se dodjeljuje OIB-a zajednici suvlasnika."]
[21,"OLIVER MARČIĆ","4. PRIJAVA PROMJENE PODATAKA I PRESTANKA POSTOJANJA ZAJEDNICE SUVLASNIKA,\nČlanak 11.","Stavak 5. ispraviti: „ scaniranom obliku… u „…. digitalnom obliku…“"]
[22,"TATJANA SARIĆ","4. PRIJAVA PROMJENE PODATAKA I PRESTANKA POSTOJANJA ZAJEDNICE SUVLASNIKA,\nČlanak 11.","Zašto se promjene ne bi provodile temeljem kupoprodajnih ugovora koji se potpisuju kod javnog bilježnika i koji onda radi promjenu u ZK, ili ako se radi o nasljeđivanju, kad rješenje postane \npravomoćno, onda se isto provede promjena u ZK? S obzirom na inače neodgovornost suvlasnika da vode računa o svojoj dokumentaciji i vlasništvu, ovime bi se osigurala sljedivost i ažuriranje podataka onda kada promjena nastupi. I samo se onda ta promjena dalje \"propagira\", u smislu, kad se dogodi promjena onda RZS javi upravitelju promjenu i upravitelj mijenja vlasnika nekrentine i nema više \nčekanja da se vlasnik smiluje i javi upravitelju da se promijenilo vlasništvo nekretnine. Znam da je u novom zakonu to obavezno, ali zakon je jedno, život je drugo. Uostalom, ako sam kod javnog bilježnika odradila sve što treba, zašto moram još na sve strane javljati promjenu? zašto se taj proces ne napravi efikasnijim? Ionako se uzimaju podaci iz ZK pa ne vidim problem da se proces posloži obrnutim \nredoslijedom.\nStavak 5. opet ta riječ \"scaniranom\", dajte to promijenite u skeniranom obliku."]
[23,"OLIVER MARČIĆ","4. PRIJAVA PROMJENE PODATAKA I PRESTANKA POSTOJANJA ZAJEDNICE SUVLASNIKA,\nČlanak 12.","Stavak 5. ispraviti: „ scaniranom obliku… u „…. digitalnom obliku…“"]
[24,"OLIVER MARČIĆ","5. DAVANJE, PRIKUPLJANJE I ČUVANJE PODATAKA,\nČlanak 13.","Pravo na izvadak treba omogućiti svim suvlasnicima za njihovu zgradu npr. putem eGrađana."]
[25,"MARIO ERCEG","5. DAVANJE, PRIKUPLJANJE I ČUVANJE PODATAKA,\nČlanak 13.","Članak 13., stavak 4. piše da katastarski ured izdaje 'podatke o plaćanju pričuve'. Pretpostavljam da bi trebalo pisati 'podatke o OBVEZNICIMA plaćanja pričuve'."]
[26,"OLIVER MARČIĆ","5. DAVANJE, PRIKUPLJANJE I ČUVANJE PODATAKA,\nČlanak 14.","Cjelokupni članak je zbunjujući, stavak 1. definira kako je RZS javan i kako je moguće ostvariti uvid putem ZIS-a, dok stavak 4. određuje uvid uz obveznu nazočnost ovlaštene osobe . Kako bi to izgledalo u praksi?\nPravo u uvid treba omogućiti svim suvlasnicima za njihovu zgradu npr. putem eGrađana, gdje bi mogli imati uvid i mogućnost ispisa npr. Međuvlasničkog ugovora, Ugovora o čišćenju i sl."]
[27,"RAFAEL RALIĆ","5. DAVANJE, PRIKUPLJANJE I ČUVANJE PODATAKA,\nČlanak 14.","St. 4 - ako je Registar elektronski, a je, kako će se realizirati nazočnost ovlaštene osobe? I čemu uopće nadzor ako je Registar javan?"]
[28,"TATJANA SARIĆ","5. DAVANJE, PRIKUPLJANJE I ČUVANJE PODATAKA,\nČlanak 14.","Uvedite da je kao ovo esavjetovanje, da se može vidjeti vlastiti registar i međuvlasnički ugovor ako se ulogira s egrađanin vjerodajnicama s osobne iskaznice te se time može skratiti vrijeme i administracija u Katastru. A u pretrazi možete staviti da se odabere razlog zašto se traži pregled podataka i to isto evidentirate u logovima. \nKako ste ovo pod 4. zamislili?"]
[29,"GTV UPRAVLJANJE DRUŠTVO S OGRANIČENOM ODGOVORNOŠĆU ZA KUPNJU TOPLINSKE ENERGIJE I UPRAVLJANJE ZGRADAMA","7. PRIJELAZNE I ZAVRŠNE ODREDBE,\nČlanak 16.","Unutar obrasca 3 (Kvaliteta stanovanja) točka 5. se referira na način grijanja stambene jedinice i spominje centralni sustav. Temeljem Zakona o tržištu toplinske enegije, toplinski sustavi se dijele na centralne, zatvorene ili samostalne. Iz trenutnog obrasca nije jasno zanima li donositelja Pravilnika samo varijanta a) postoji li unutar stana nekakav tip trošila koji proizvodi toplisnku energiju ili toplinska energija \"dolazi izvana\" ili donosioc Pravilnika ipak treba konkrenije podatke odnosno varijantu b) Toplinska energija se proizvodi unutar: stana (trošilo unutar stana), samostalnog toplinskog stustava (\"jedno trošilo\" za cijelu zgradu), zatvorenog toplinskog sustava (\"jedno trošilo\" za nekoliko povezanih zgrada) ili centrtralnog toplinskog sustava (\"jedno trošilo za puno zgrada\")."]
[30,"TATJANA SARIĆ","7. PRIJELAZNE I ZAVRŠNE ODREDBE,\nČlanak 17.","Gdje su obrasci?"]